Fantômas (film, 1964)
Fantômas je francuski kriminalistički film snimljen 1964. godine u režiji Andréa Hunebellea. Predstavlja adaptaciju serije popularnih romana Pierrea Souvestrea i Marcela Allaina čiji je glavni lik genijalni kriminalac i majstor prerušavanja Fantomas. Njegov lik u filmu tumači Jean Marais, koji također tumači lik Fandora, novinara koji ga nastoji 
raskrinkati. Lik policijskog komesara Juvea u filmu, pak, tumači komičar Louis de Funes, koji je tada bio na vrhuncu popularnosti; velikim dijelom zahvaljujući tome je film znatno "razblažen" u odnosu na ponekad prilično mračan predložak, odnosno žanrovski približen komediji. Pravi motiv za snimanje filma je, međutim, predstavljao veliki uspjeh filmova o Jamesu Bondu, pa je Fantomas, čija je popularnost pola vijeka ranije bila iskorištena za popularnu nijemu filmsku seriju, napravljen kao svojevrsni francuski odgovor. Zbog toga su jedna od velikih atrakcija bile spektakularne akcione scene, uključujući one u kome su Marais i de Funes, usprkos relativno poodmakle dobi, nastupili bez dublera, a pri čemu se de Funes neznatno ozlijedio. Film je postigao izuzetan uspjeh, ne samo u Francuskoj, nego i u drugim zemljama, uključujući SSSR gdje ga je, prema službenim podacima, pogledalo 60 miliona ljudi. Već sljedeće godine je snimljen nastavak pod naslovom Fantômas se déchaîne, koji će zajedno sa Fantômas contre Scotland Yard činiti tzv. Fantomasovu trilogiju.

Uloge

Izvori

Vanjske veze 
 
 

Francuski filmovi
Kriminalistički filmovi
Triler filmovi
Filmske komedije
Authority control 2
Filmovi o Fantômasu